Naumahija
Naumahija (latinski: Naumachia od starogrčkog ναυμαχία / naumachía = pomorska bitka)  je ime za velike spektakularne priredbe u Antičkom Rimu u kojima se fingiralo poznate pomorske bitke.

Te bitke odigravale su se u specijalno konstruiranim bazenima, a ponekad u poplavljenim amfiteatrama. U ulogama posada zaraćenih strana bili su ratni zarobljenici ili osuđeni kriminalci, koji su se morali borili sve dok jedna strana nebi pokleknula.

Historija 
Najstariju dokumentiranu neumahiju priredio je Julije Cezar kad se vratio u Rim 46. pne. na umjetnom jezeru podignutom na Marsovom polju. To je bila rekonstrukcija bitke između egipatrske i Feničke flote u kojoj je sudjelovalo četiri hiljade veslača sa svake strane uz hiljadu boraca.

August je priredio svoju naumahiju 2. pne. da istakne značaj Hram Marsa Ultora kog je upravo on podigao. 
Njegova naumahija u kojoj je sudjelovalo tridesetak trirema i birema koje su fingirale Bitku kod Salamine između atenske i perzijske flote, odigrala se na umjetnom jezeru (bazenu), dimenzija 1800 x 1200 rimskih stopa (oko 30 cm), podignutom na Marsovu polju nedaleko od otoka na Tibru.
Pored veslača u njoj je sudjelovalo tri hiljade boraca.

Neron je 57. dao izgraditi na Marsovu polju vlastitu naumahiju, sa amfiteatrom od drva pokrivenom plavom tendom, koja je imitirala nebo sa zvijezdama. Odmah nakon prikaza 
Bitke kod Salamine između atenske i perzijske flote, voda bi se ispustila, pa bi se spektakl nastavio gladijatorskim borbama.

Najkompleksniju naumahiju priredio je Klaudije 52. kako bi proslavio predstojeći završetak radova na melioraciji Fucinskog jezera. Uz 100 brodova sudjelovalo je čak devetnaest hiljada hiljadu boraca koji su evocirali bitku između flota Rodosa i Sicilije.

Posljednju naumahiju priredio je Filip Arabljanin 248., u povodu proslave osnivanja Rima, najvjerojatnije tako da je dao obnoviti Augustov bazen uz Tibar.

Puno manje naumahije priređivale su se kojiput i u Koloseumu.

Neka vrsta neumahije, u daleko skromnijoj verziji obnovljena je u 19. vijeku u Velikoj Britaniji u londonskom 
teatru - Sadler Wells.

Izvori

Vanjske veze 

 Naumachia na portalu Encyclopædia Britannica 
 Naumachia na portalu University of Chicago 

Rimski teatar
Gladijatori
Historija Rima
Historija sporta